da nn da en sv eo da da it af en da da da da da en sv de de sv eo da da it af en da da da da da en sv de de da da da da da ro da da da da da da da da da da da da da da en da da da da da da sv da de sv da da da da da da da da da da da da da sv da da da da da da da da da da da da da da da da da da da da da da da da da da da da da da da da da da da et da da da da da da da da da da da da da da da da da da da da da da da da da da da da da pt da da da da da da da da da da da da da da da da da da da da da da da da en en en da da nl lv da da da da da da da da da da da da da da da da da da da da da da da da da da da da da de da da da da sv da da da da da da da da da da da da da da da da da da da da da da da da da da da da da da da da da da da da af af da da da da da da da sv da da da da da da da da de da es af da da da da nb da da nb en da nb en da nb da da da da da da da da da da en da en da sv da da da da da da da da da de da af da da da da da da da da da da da da da da da da da de da af da da da it cs da en ro da af fr da sv sv de af da da es af da af da da af da da af da en en da da en da de da en da da sv it da da da da da da da da da da da da da da en en en da en en en en oc
Om Skolen Hjuldamperen - Hjuldamperen
+45 3963 3322   |     skolen@hjuldamperen.dk
§ 103 og § 104 på Hjuldamperen
Uddannelsessted som tilbyder den 3 årige særligt tilrettelagte ungdomsuddannelse STU
Skolen Hjuldamperen er et uddannelsessted som åbnede i august 2009. Vi tilbyder b.la. den 3-årige særligt tilrettelagte ungdomsuddannelse STU for unge i alderen 16 – 25 år.
Vi er et lille uddannelsestilbud der er beliggende to steder. Det ene er i Lyngby på Lyngbygårdsvej 98, og det andet i Taarbæk lidt nord for København. Vi er igennem årene vokset stille og roligt til at være en skole med plads til 25 STU-elever.
Vi tilbyder STU for unge med særlige behov, beskyttet beskæftigelse, fritids- og aktivitetstilbud, afklarende praktikker, dele af ressource forløb mv.
Alle forløb tilrettelægges i tæt samarbejde med de unges kommuner, vejledere, pårørende og den unge selv.
På Hjuldamperen arbejder vi individuelt med de unge gennem tæt underviserstøtte, konkrete planer og målsætninger. Planerne og målsætningerne evalueres ofte og korrigeres i takt med de unges udvikling.
Vi har struktur, rammer, forudsigelighed og genkendelighed i hverdagen, som gør, at eleverne trygt og roligt kan udvikle sig skridt for skridt frem mod et så selvstændigt voksenliv som muligt.
Hjuldamperen er et tilbud til unge, hvor de kan opnå de kompetencer, der skal til for at få et godt og aktivt voksenliv. Vi ønsker at uddanne de unge, så de efter endt uddannelse kan finde deres særlige plads på arbejdsmarkedet eller fortsætte i videre uddannelse.
Uddannelsen sigter endvidere mod, at eleverne skal udvikle sociale færdigheder, selvindsigt, godt selvværd, selvhjulpenhed, selvstændighed og selvforvaltning.
På Hjuldamperen arbejdes der med, at de unge igennem uddannelsen tilegner sig reelle arbejdsrelevante kompetencer. Der tilbydes b.la. livredderkurser, hygiejnecertifikat kurser, førstehjælp, speedbådscertifikater, ART certificering af unge, motorsavskurser og mange andre. Dertil kommer at vi samarbejder med masser af lokale virksomheder, FGU og andre relevante uddannelsestilbud.
Vi er godkendt af Lyngby-Taarbæk kommune til at kunne tilbyde beskyttet beskæftigelse efter §103 i serviceloven og aktivitets- og samværstilbud jvf. §104 i serviceloven.
Der føres tilsyn årligt – Læs den seneste rapport
Skolen Hjuldamperen ApS er en privat skole som er startet af Jette Bach og Anders Flindt den 1. august 2009 i lokaler på Taarbæk Strandvej 59 O, 2930 Klampenborg. Igennem årene er flere lokaler kommet til og sidste skud på stammen er vores afdeling på Lyngbygårdsvej 98 i Lyngby.
I 2011 fik vi mulighed for at overtage en tidligere lejrskole i Sverige. Vi benytter denne som lejrskole til vores elever på skolen Hjuldamperen. Vores lejrskole i Sverige rummer fantastiske muligheder for vores elever, vi arrangerer eks. ski- og kælketure, vandreture, badeture, skydning med softguns, bue og pil mv. Vi tager der op flere gange årligt og der arrangeres ligeledes også værkstedsture, hvor eleverne har undervisning samt arbejder i det grønne område.
I 2013 åbner vi bosted i Holte, da en ung mand på vores STU fik brug for at bo på bosted. Vi blev godkendt af Hovedstadens tilsyn til at drive bosted efter §107 i serviceloven til 4 unge. Vi lukkede igen 31.12.2015, hvor den unge mand flyttede i egen lejlighed.
I september 2015 åbnede vi Cafe Hjuldamperen, Taarbæk Strandvej 59 P, 2930 Klampenborg, som et led i vores tilbud på skolen Hjuldamperen. Cafeen anvendes i dag til intern praktik for vores STU elever, beskyttet beskæftigelse og til unge i andre tilbud på skolen. (Vi etablerer hvert år afklarende praktikker til unge under andre § i arbejdsmarkedslovgivningen). De lokale borgere i Taarbæk sætter stor pris på vores Cafe og der er en stor tilslutning fra lokalbefolkningen, hvilket giver vores unge en unik mulighed for at tilegne sig færdigheder indenfor køkken og cafebranchen.
November 2015 indgår vi en aftale med Naturstyrelsen om at anvende og vedligeholde Cottageparken i Taarbæk. Vi anvender denne park til undervisning af vores elever indenfor det grønne område samt til natur og teknik undervisning. Vi bruger også disse arealer til bevægelse, mv. Lokalbefolkningen er særdeles glade for vores arbejde i parken, hvilket giver de unge anerkendelse og ros for at holde parken ren og fin. Vi lægger vægt på at vores unge lærer at værne om naturen.
Vi blev i 2016 godkendt til at kunne tilbyde beskyttet beskæftigelse §103 og fritid og aktivitetstilbud §104 i Serviceloven. (til i alt 4 personer). Vi har fire unge indskrevet på nuværende tidspunkt. (1. 8. 2019)
CVR-nummer 25 65 19 52
Skolen Hjuldamperen – P nummer 101 89 86 244
Café Hjuldamperen – P nummer 102 12 17 227
Der er i øjeblikket 17 elever indskrevet på skolen. Vi er normeret til 30 elever. Normeringen svinger mellem en til tre og en til fem, afhængig af elevgruppen. Vi kan også i perioder tilbyde én til én undervisning.
På Skolen Hjuldamperen er der plads til 25 – 30 elever fordelt på vores tre forskellige afdelinger.
Unge med særlige behov, unge med generelle indlæringsvanskeligheder, unge med udviklingsforstyrrelser, ADHD spektret og autismespektrum forstyrrelser. Unge med vidtgående generelle indlæringsvanskeligheder. Psykisk og emotionelt skrøbelige unge.
Udover dette kan vi også tilbyde individuelle forløb for unge med helt særlige udfordringer og behov (pris for denne gruppe aftales separat).
Vores tilbud er indrettet til mobile unge (det vil dog være muligt for unge med lettere fysiske handicaps).
Tre af Hjuldampers afdelinger er beliggende i butikslokaler i Taarbæk lidt nord for København. Vores fjerde afdeling er beliggende i Lyngby.
Taarbækafdeling 1. Taarbæk Strandvej 59, 2930 Klampenborg (8 – 10 elever)
Caféen. Taarbækstrandvej 59 P, 2930 Klampenborg (3 – 5 unge i intern praktik og andet)
Lyngbyafdelingen. Lyngbygårdsvej 98, 2800 kgs. Lyngby. (10 – 12 elever)
Værkstedet. Lindevej 1, 2930 Klampenborg ( 3 -4 unge som bla. varetager Cottageparken og pedel funktioner) Alle afdelinger har elever der i perioder tilbydes undervisning indenfor værksted.
På Skolen Hjuldamperen har vi ikke klassiske linjer, men sammensætter uddannelsen individuelt i samarbejde med den unge samt UU-vejleder. Vi har mange aktiviteter og muligheder på skolen og hver elevs plan bliver sammensat ud fra en helt individuel vurdering og behov. Planerne evalueres løbende og det er muligt at få prøvet mange forskellige aktiviteter igennem en STU uddannelse hos os.
Alle grupper har eget skema og hver elev får et individuelt skema, der er udarbejdet efter de fag, aktiviteter, praktikker mv. der er relevant for den enkeltes uddannelsesplan. Elevernes uddannelsesplan evalueres løbende og justeres ved møder med den enkelte elev og efter gældende regler for evaluering af den nationale uddannelsesplan med den unges UU vejleder for elevens kommune.
På skolen Hjuldamperen har vi et stor netværk af praktikpladser og vi har ligeledes intern praktik i vores cafe og i det grønne område igennem arbejdet i Cottageparken.
Flg. fag tilbydes pt. Dansk, matematik, samfundsfag, geografi, skrivning, læsning, engelsk, spansk og japansk. (Er der behov for et fag vi ikke har, kan vi igangsætte det) Vi har løbende historie og religion på skemaet.
Vi har stor fokus på almen dannelse eks. igennem avislæsning, TV-Ultra, foredragsholdere som kommer udefra og holder oplæg, besøg af lokale borgere, vi tager ud og holder foredrag eks. omkring skolen og STU uddannelsen, prøvevalg, besøg af politikere mv.
Vi har samarbejde med VUC, AOF, vi kan tilbyde e-learning mv. og vi samarbejder ved eksamener med skoler der tilbyder dette.
Social træning igennem et godt ungdomsmiljø og målrettet undervisning ART (evidens baseret undervisning og træning) ART betyder Aggression Replacement Training. ART er en pædagogisk metode der hjælper unge og voksne med at kommunikere bedre sammen. I ART træningen lærer de unge ganske almindelige sociale færdigheder, fx at lytte til andre og respektere andres følelser og behov. De lærer at sætte ord på deres følelser, at være løsningsorienteret og håndtere konflikter. Endelig lærer de kritisk tænkning og at reflektere over de beslutninger der giver mening. Samlet lærer de unge at styrke egne relationer og fastholde et socialt netværk.
Dig og mig og fællesskabet (et undervisningsforløb der er udviklet til STU elever og unge med særlige behov).
Klubaftner og lejrskoler og ekskursioner til div. kulturelle arrangementer, ekskursioner og undervisning på eks. Folketinget, Zoologisk have, EU-huset i København, virksomhedsbesøg, mv.
Besøg på andre uddannelsesinstitutioner eks. brobygning på Vilvorde, andre tekniske skoler, studievejledning på div. skoler. Eks. Sosu-uddannelsen, EGU-vejledning, FVU-fag, HF inklusion, højskoler, m.fl.
Vi har ind imellem forløb, hvor vi træner enkelte af vores elever indenfor synsmotorik. Vi tester og samarbejder med optometrist omkring synsmotorisk træning/ vi samarbejder ligeledes med elevens hjemkommune omkring dette. Vi har siden start haft fokus på sammenhængen imellem syn, motorik og læring. Vi har af og til elever, der tilbydes denne undervisning og træning. Typisk strækker et forløb sig over 20 -30 ugers træning. Eleverne træner daglig 45 minutter, 7 dage ugentligt. Vi tilbyder træningen 5 dage ugentlig og eleven hjemmetræner 2 dage samt i ferier.
Vi tilbyder sansemotorisk træning til elever der har brug for dette, dette foregår i vores Lyngby afdeling hvor vi har specialuddannet personale til denne undervisning.
Vi tilbyder eleverne coaching, vi har 2 uddannede coach på skolen, hvor der arbejdes med:
– At inspirere til at finde udviklingsønsker og potentialer, bevidstgørelse og selvindsigt
– At få mod til et selvstændigt liv
– At tage ansvar for tanker, følelser og handlinger mv.
– At lære at sætte mål og udvikle handleplaner til at nå dem.
Vi har observeret at coaching og daglige samtaler er rigtig gode redskaber for nogle elever. De er direkte medvirkende til at vi hele tiden kan støtte og vejlede eleven konstruktivt, da vi hele tiden ved hvad der sker og har fingeren på pulsen omkring hændelser i den unges liv. Ved at anvende metoden coaching, kan eleven selv finde brugbare redskaber/handlemuligheder.
Personlig udvikling igennem Kognitiv træning/ Kat-kassen, Plan B samtaler med vores konsulent Jenny Bohr, samarbejde med psykolog omkring Bio feedback træning. Selvværdskurser, mindfulness, meditationshold. Vi tilkøber kurser hvert år indenfor særlig sensitivområdet og der er fokus på at eleverne tilegner sig redskaber til at håndtere den personlige udvikling.
Billedkunst og kreative aktiviteter/ Vi tilbyder kunstnerisk undervisning og der er stor fokus på skabende aktiviteter. Vi tegner meget og har stor Mandala produktion i de i enkelte afdelinger. Kunst og kultur og friluftsliv mv.
Bevægelse, fodbold, boldspil mv. Vi tilbyder daglig bevægelse hver morgen med vandreture, fodbold og anden boldspil samt svømning/livredning/fodbold som aktiviteter igennem ugen. Vi tilbyder undervisning i sund kost og motion og vi har et samarbejde med Fitness center i Lyngby.
Værksteds undervisning med møbel restaurering, håndværkskunnen og kendskab, motor og metal herunder cykel, knallert og bil reparation, undervisning på pedelholdet, hvor eleverne lærer at skifte pærer, vandlås, små reparations opgaver mv. Værkstedsture til Sverige til vores egen ødegård i Halland.
Vi har undervisning og pleje af park (Cottageparken) hvor vi har fokus på naturpleje, fugleliv, natur og teknik. Fokus på færdigheder indenfor græsslåning, kratrydning, rodskud samt oprydning og pasning af stier.
Vi deltager i fodboldturneringer med andre STU skoler.
Vi underviser i fritidsaktiviteter og besøger hvert skoleår klubber og væresteder for unge.
Vi tilbyder tæt samarbejde med pårørende og elevens netværk.
Hvert år har vi et særligt projekt. Sidste år var det synsmotorisk projekt for 6 elever hvor vi undersøger om vi skal implementere det fast på skemaet efterfølegene (tæt samarbejde med Hans Tærsbøl Roskilde synspleje). I dette skoleår er der Unge ART hvor 10 unge får tilbudt uddannelsen til unge ART instruktør med eksamen. Vi samarbejder med Lektor Jens Fokdal omkring ART, hvor der er udarbejdet forskning på dette projekt.
Vi tilbyder E-Sport på Hjuldamperen, på helt nye supermoderne spillecomputere.
Vi tilbyder sejlads og mulighed for at tage speedbåds certifikat, og sødulighedsbevis mv.
Vi har stor fokus på relevante kompetencegivende kurser vi tilbyder derfor løbende kurser indenfor: motorsavsbevis, førstehjælp, brand bekæmpelse, livredderbevis, kajak, dykkerkurser, hygiejne certifikat, Truck certifikat, og mange flere. Vi har samarbejde med Livredningskurser.dk, Danmarks Speedbådsskole, brandstationer, tekniske skoler, Skovskolen, AMU-centre, mv.
Skolen Hjuldamperen har siden skolens opstart i 2009 oparbejdet et stort og bredt netværk af eksterne praktikpladser, hvor eleverne kan tilegne sig erfaring og kendskab med arbejdsmarkedet.
Skolen Hjuldamperen er beliggende i Taarbæk, som er en landsby med mange erhvervsdrivende, hvor vi eksempelvis samarbejder med den lokale kirke, børnehave, folkeskole, butikker samt små selvstændige håndværkere, så som autoværksted, tømrer, maler, blikkenslager mv. Vi har udover det nære praktiknetværk, også et netværk at praktikpladser i de omkringliggende kommuner, bl.a. i elevens nærmiljø, København, Gentofte, Lyngby, Gladsaxe, Herlev, Rødovre, Rudersdal mv.
Vi anvender disse praktikker som udviklingsområder for eleverne, så hurtigt det er muligt i de unges planer. Praktik tilrettelægges helt individuel for den unge. Vi arbejder med langsigtede planer, og vores praktikker kan strække sig helt op til et år eller mere på samme praktikplads.
I nogle praktikker har tidligere elever fået etableret EGU-lærepladser og/eller lærepladser. Skolen Hjuldamperen har flere gange været med til at overlevere praktikker til Jobcenter, når en elev har afsluttet deres STU, og derfor skal videre fra os. I disse praktikker har det efterfølgende været muligt for den unges kommune at etablere fleksjob.
Skolen Hjuldamperen samarbejder med flere dagligvarebutikker, eks. Fakta, Netto Rema 1000 mv., da vi erfaringsmæssigt kan se, at det er gode erhvervsområder for elever der har brug for meget struktur, klare og tydelige opgaver, samt afgrænsede ansvarsområder. Trin for trin tilrettelæggelse af praktikforløb er et vigtigt redskab, for at praktikken bliver en succes. En praktikperiode kan eks. starte med, at den unge skal møde en time, hvor opgaven er helt detaljeret og afgrænset. En mulighed er, at en underviser fra skolen evt. er med på arbejdspladsen i starten, og henter eleven eller mødes med eleven på en kendt togstation.
Skolen Hjuldamperen har evalueringsprocedurer med praktikstedet hver uge, og nogle gange for hver enkelt praktikdag. Vi underviser sideløbende på skolen i arbejdspladskultur, den danske model, virksomheders opbygning, pengekendskab, fagudtryk for brancherne, forventninger og krav på arbejdspladsen, stregkoder mv. På Skolen Hjuldamperen vægter vi højt, at eleven klædes på til praktikken, sådan at den unge kender kultur og er instrueret i, hvordan man opfører sig på en arbejdsplads, eks. giver hånd, siger goddag og farvel, at man har mobilen i lommen på lydløs osv.
I udskolingen samarbejder vi tæt med den unges jobcenter, forældre, bosted og selvfølgelig virksomheden og den unge selv.
På Skolen Hjuldamperen planlægges en praktikperiode oftest, som en del af en undervisningsdag, hvor eleven eksempelvis møder på skolen til morgensamling kl. 8.30 og derefter går i praktik. Efter praktikken møder eleven igen på skolen og deltager i dagens videre aktiviteter. En praktikperiode starter typisk på denne måde med ganske få praktiktimer. eksempelvis 1,5 time, én til to gange om ugen, og ved hyppige evalueringer udarbejdes der mål og progressionsplaner. Vi sætter kun tiden op, når det giver mening for den unges udvikling, for det kan være en hårfin grænse for, hvad den unge kan klare og magte, og vi ser det ikke som vigtigt at komme for højt op i timetal for hurtigt. Timetallet for praktikdagene vil være stigende over uddannelsestiden, således at der på tredje år arbejdes på at finde det timetal, der sikrer den unges udvikling og trivsel, samt mulighed for evt. at kunne gå videre i uddannelse eks. EGU mv., som fordrer, at den unge kan arbejde 32-37 timer ugentligt.
Vi anvender skabeloner, som styringsredskaber i praktikken, og som dokumenterer timetal, opgaver, mål og udvikling – disse dokumenter ligger som bilag ved uddannelsesopfølgningsmøder og sendes til jobcentret i elevens kommune. Praktikker, evalueringer og andre bilag er medvirkende til, at vi på Skolen Hjuldamperen kan sikre den unges udvikling af kompetencer, og at vi kan få afklaret og udviklet elevens potentialer.
Skolen Hjuldamperen har desuden også en intern café, hvor der tilbydes interne praktikpladser til vores elever. Her tilbydes eleverne en praktik i en beskyttet og pædagogiske ramme, hvor de unge trin for trin kan tilegne sig viden og erfaring inden for køkken og caféområdet. Vi lægger stor vægt på, at praktikkerne er tilrettelagt helt individuelt og håndholdt i samarbejde med elevens kontaktlærer og cafeens personale. Der er tæt observation og dokumentation af elevens praktik. Ofte er de interne praktikker de første praktikker i et uddannelsesforløb på Skolen Hjuldampere. I nogle tilfælde fortsætter den unge i en langvarig praktikperiode i cafeen, når det giver mening i uddannelsesplanen, men oftest vil der være tale om tidsbegrænsede praktikker, hvor eleven arbejder med tilegnelse af grundlæggende viden omkring at være på en arbejdsplads, og eleven lærer at lave delopgaver i cafeen, eks. lave dej og bage et brød, lave kaffe og hælde på termokande, servere for en kunde med støtte, betjene kassen med støtte, fylde køleskab op, rengøringsopgaver, lære omkring egenkontrol mv. Vi har undervisningsplaner, der sikrer, at eleven modtager relevant undervisning.
I de interne praktikker arbejder vi med, at det bliver muligt at kunne tilbyde eleven en ekstern praktik. Vi har elever på Skolen Hjuldamperen, hvor ekstern praktik ikke bliver muligt igennem uddannelse, eksempelvis. arbejder vi med nogle af Lyngby afdelingens unge om at lære at transportere sig selvstændigt til praktikpladsen som en del af målsætningen for den aktuelle praktik.
Der er elever i intern praktik, der på sigt og evt. efter STU uddannelsen er afsluttet, der vil kunne klare at blive tilbudt en EGU-uddannelse indenfor branchen. Med disse elever arbejdes der indgående med at tilbyde dem træning og undervisning, der støtter denne vej og udvikling, og som giver dem helt konkrete kompetencer,  eks. hygiejnecertifikat, fødevarekurser, lærer kassearbejde, arbejde med arbejdstempo, kundebetjening, madfremstilling osv. Ligesom der arbejdes med muligheden for om der kan etableres evt. lignende ekstern praktik. Cafeen giver en god mulighed for, at eleverne tilegner sig de kompetencer der kræves i branchen.
Derudover er skolens interne café også et sted for byens lokal befolkning, og vores elever kender og møder disse lokale mange gange i løbet af deres skoledag og tid på Skolen Hjuldamperen. Det er fantastisk at se, hvad dette møde giver eleverne af kompetencer til samtale, nogle at hilse på, smalltalk, bekendtskaber, kram mv., som de har brug for, beboere der følger med i de unges dag. Eleverne lære de lokale og deres hunde at kende, får praktikpladser, kommer og siger farvel, når eleven skal holde op, og ikke mindst oplever eleverne at blive set og mødt af deres omgivelser, og det er en berigelse af hele skolens liv og udvikling.
Cottageparken er et grønt område beliggende i Taarbæk. Vi bruger parken til vores interne praktikker og undervisning. Vi har et godt samarbejde med Naturstyrelsen.
Det er skolen Hjuldamperens opgave i tæt samarbejde med skovløber:
Beskære/reetablere grønne områder der er i fare for at gro til.
Bistå naturstyrelsen i større anlægsopgaver f.eks. bålsteder eller anlægning af bænke osv.
Formålet er Cottageparken er 2 delt:
Det følger delvist trinmål i Natur og teknik og har ligeledes til formål at afklare den enkelte elevs håndelag, motivation, potentiale og kompetencer forud for en evt. ekstern praktik hos en anlægsgartner mv.
Endvidere er der afsat 1 time pr uge til undervisning/supervision af skovarbejder.
Emner for undervisningen er:
Sikkerhed i forbindelse med arbejdet med håndværktøj
Fotosyntese, vækstrater for træer og buske.
Årstidernes gang og forskelle.
Vedholdenhed og glæden ved fysisk udendørs arbejde.
Den pædagogiske indgangsvinkel er nøje tilrettelagt den enkelte elevs behov. F.eks. skal nogle have en personlig arbejdsbeskrivelse med opgave, tid og sted nøje anvist men andre kan arbejde under andre former.(læringsstile).
Eleverne får udleveret arbejdstøj, relevant fodtøj og personlige værnemidler (høreværn, handsker mv.)
Der arbejdes året rundt i Cottageparken og opgaverne tillempes naturligvis vejrliget.
Naturstyrelsen stiller nødvendigt materiel til rådighed og alle får en grundig instruktion i materiellets anvendelse forud for brug, f.eks. havetraktor eller buskrydder med snore).
Der udarbejdes en kompetenceprofil for hver enkelt elev, således forløbet/progressionen løbende kan vurderes og måles.
Fælles for Cottageparken er at eleverne synes det er sjovt og lærerigt. De får masser af frisk luft og får rørt sig fysisk samtidig med at de får en masse boglig faglig viden på den sjove måde.
Det styrker den enkelte elevs selvværd og giver et fantastisk sammenhold på skolen.
Der er planlagt 24 undervisningstimer ugentligt.
Undervisningen ligger overvejende i tidsrummet fra Kl. 8:45 – 13:45.
Skolen holder åbent for elever til kl.16.00, hvis der er elever der ønsker sociale aktiviteter, spil mv.
Skolen Hjuldamperen har minimum 840 timers undervisning om året. Derudover ligger der arrangementer på aften og weekender, ture til ødegården i Sverige, praktikker mv. Vi kan ligeledes have unge i praktik i ferier og på fridage, da disse unge kan have svært ved at holde fri.
Skolen Hjuldamperens STU uddannelse følger folkeskolernes ferieplan. Skolen Hjuldamperen har ingen undervisning i sommerferien i uge 28 – 30, uge 42 og uge 52. Der kan på trods af ferier og fridage være planlagt eventuelle praktikforløb mv. for enkelte elever som gennemføres som aftalt.
Vores andre tilbud kører uafhængig af denne ferieplan.
Vi har unge på STU uddannelsen,  hvor en taxaordning ikke er relevant eller brugbar. Derfor har vi her på skolen en kørselsordning som kan sættes ind ved behov, såfremt at det giver mening i uddannelsesplanen og for den unge selv.
Har den unge behov for træning til offentligt transport, eller har brug for hjælp til at komme afsted til skole om morgenen, kan det lægges ind i uddannelsesplanen. Skolen har enkelte elever der hentes dagligt i perioder i skolens egne biler.
Der kan også etableres vækkeordning og tæt guidning til og fra skole.
En del elever på skolen Hjuldamperen lærer, at blive selvtransporterende igennem uddannelsen og for disse elever lægges det i uddannelsesplanen og der trænes i skoletiden.
Pædagogiske og didaktiske metoder
Her på skolen Hjuldamperen benytter vi os af mange evidensbaserede metoder:
Dig og mig og fællesskabet
Metoder og didaktiske overvejelser
På Skolen Hjuldamperen arbejdes der med høj grad med kognitiv venlige metoder, hvilket betyder at der arbejdes med høj grad af omverdens strukturering og visualisering. Både i forhold til indretning af undervisningslokalerne, de materialer der anvendes, samt de unges arbejde med deres individuelle mål og delmål. Der er klare strukturerede rammer for undervisning og aktiviteter, der alle er rammesat af visuel tidsstyring og tager afsæt i de 10 H’er. Der udarbejdes et struktureret ugeskema, som udleveres og gennemgås med eleverne, ved ugens afslutning om fredagen, så de forberedes på den kommende uge. Ugeskemaet understøttes gennem visuelle tydelige dagsplaner, der gennemgås ved opstart på dagen. Dagen afsluttes med en opsamling og afrunding, hvormed alle skoledage på denne måde starter og slutter på samme måde, hvilket sikrer en ydre struktur, som eleverne kan forlade sig på, samt skoledage præget af forudsigelighed og genkendelighed, hvilket skal sikre eleverne et trygt læringsmiljø og optimere deres progression og læring. Graden af struktur og visualisering varierer, både i forhold til den enkelte elev.
Til dette arbejde anvendes forskellige, modeller og metoder alt efter de individuelle behov og målgruppernes funktionsniveau: TEACCH, KAT-kassen, sociale historier og tegneserier, piktogrammer, eller fotografier, Time-Timer m.m.
Unge med kognitive forstyrrelser som ADHD og autismespektrum forstyrrelser, har ofte mange nederlag, hvilket betyder, at de ofte er præget af mangelfuld tillid til egen formåen og et lavt selvværd. Dette kan have stor betydning for deres lærings- og udviklingsmuligheder. På Skolen Hjuldamperen arbejdes der derfor med psykoedukation og ”succesgaranti”, således at den enkelte unge gennem arbejde med selvforståelse og handicapforståelse, samt oplevelsen af at lykkes og nå sine mål og delmål, kan udvikle og styrke sin selvopfattelse og selvtænkning, og dermed styrke elevens mulighed for progression.
Vision og mission for Skolen Hjuldamperen
På Skolen Hjuldamperen ønsker vi, at eleverne får en forståelse, indsigt og respekt for samfundets grundregler, og at den unge forberedes til et positivt og konstruktivt voksenliv.
På Skolen Hjuldamperen udarbejdes der uddannelsesplaner for den enkelte elev ud fra en tankegang om, at den unge vil få mulighed for at vokse som menneske hen imod voksenlivet, hvor det bliver muligt for dem at skabe de livsværdier, de finder vigtige og værdifulde.
De unge vil på Skolen Hjuldamperen arbejde med at udvikle erkendelse og arbejde med social udvikling igennem evidensbaseret undervisningsmetoder. De unge tilbydes undervisning, så de lærer strategier til at overvinde deres barrierer og finde brugbare løsninger på udfordringer. Igennem tilegnelse af helt almindelige praktiske færdigheder vil de unge opdage, at de bliver dygtige, og at de kan finde løsninger på helt almindelige opgaver i deres dagligdag.
På Skolen Hjuldamperen vil vi ligeledes sørge for, at de unge undervises i helt almindelige skolefag, sådan at de tilegner og vedligeholder kompetencer inden for dansk, matematik, sprogfag og samfundsfag.
Ved også at anvende en praktisk tilgang til læring, sidemandsoplæring/mesterlære-princippet vil vi lære eleverne, at de igennem erfaring og praktisk opøvning vil mestre utallige aktiviteter og opgaver.
De unge vil lære at arbejde i processer og modtage og udføre mange på hinanden følgende opgaver.
De unge vil undervejs opdage, at de mestrer dagligdagen, mestrer at lære og udvikle selvstændighed og dygtighed. Ud af dette vil der vokse drivkraft, glæde, bevidsthed, ansvar og selverkendelse.
Vi ønsker at give de unge en oplevelse og en erfaring af, at det at lære er sjovt, værdifuldt og giver mening.
Vi ønsker, at Skolens Hjuldamperens unge skal opleve at blive mødt, set og anerkendt af deres omgivelser og komme frem til, at det meste er muligt. Som Pippi Langstrømpe udtalte, da nogen spurgte hende: ”Kunne du godt finde ud af det?” Hun svarede: ”Det har jeg aldrig prøvet før, så det klarer jeg helt sikkert.”
Vi tror på, at alle unge gør deres bedste ud fra de forudsætninger, de måtte have på et givent tidspunkt. Vi vil gerne arbejde med at give de unge lysten til at lære.
Vores grundlæggende intention er, at alle elever på Skolen Hjuldamperen skal uddannes så langt deres kvalifikationer og ressourcer rækker.
Vores vision er ligeledes, at de unge altid skal møde undervisere, der er velforberedte, veluddannede og som insisterer på at ville lære dem noget vigtigt.
Vi tager udgangspunkt i den enkelte elevs styrker, og vi søger at imødegå og afhjælpe de barrierer og vanskeligheder, den enkelte måtte have.
Metoder i det pædagogisk arbejde på skolen
Vi arbejder med forskellige metoder, herunder blandt andet med plan B samtaler, og ud fra samarbejdsbaseret problemløsning og coaching, der ligeledes anvendes i samtalerne med de unge. Vi har konsulent Jenny Bohr tilknyttet vores uddannelse.
På Skolen Hjuldamperen tilbydes eleven at blive testet hos Hans Tærsbøl, Optometrist, hvis der er synsmotoriske vanskeligheder og udfordringer. Hans Tærsbøl udarbejder skriftligt testresultat. Vi tilbyder efterfølgende at bistå med træning og konsultation én gang månedligt hos Roskilde Synspleje, hvis det skønnes gavnligt for eleven. Når eleven er testet, og testen viser, at eleven vil kunne få gavn af at gå til omtalte træning, søger vi i samarbejde med eleven, elevens forældre om en bevilling til finansiering af træningen. Skolen Hjuldamperen har personale, der kan træne de elever, der går til omtalte træning. Træningen foregår 45 minutter på alle skoledage, mens det i ferier og på fridage er forældre mv., der træner med eleverne efter det fastlagte træningsprogram. Vores ansatte sørger for opfølgning og kontakt med pårørende, samt at implementere nye øvelser hver tredje uge i samarbejde med Roskilde Synspleje. Vi har samarbejdet med Hans Tærsbøl og Roskilde Synspleje i flere år, og har haft et udviklingsprojekt med 6 elever, hvor vi helt målrettet har set på progression og udvikling. Projektet viste fremgang for alle 6 elever, dog var fremgangen, som forventet, størst for de elever, der trænede programmet dagligt også i ferier og på fridage. Projektet viste ligeledes, at der var god fremgang med at læse og læseforståelsen steg hos eleverne, ligesom vi så en udvikling på modenhed og motorisk for eleverne.
ART som metode til social udvikling
Vi har i et samarbejde med underviser Jens Fokdal omkring uddannelse og certificering af skolens ansatte i metoden ART. Der er på nuværende tidspunkt tre certificerede undervisere på Skolen Hjuldamperen, som står for den daglige undervisning i ART.
ART betyder Aggression Replacement Training. ART er en pædagogisk metode, der hjælper unge og voksne med at kommunikere bedre sammen. I ART træningen lærer de unge ganske almindelige sociale færdigheder, fx at lytte til andre og respektere andres følelser og behov. De lærer at sætte ord på deres følelser, at være løsningsorienteret og håndtere konflikter. Endelig lærer de kritisk tænkning og at reflektere over de beslutninger, der giver mening. Samlet lærer de unge at styrke egne relationer og fastholde et socialt netværk. Nøglen til at styrke de unges sociale færdigheder foregår i samarbejdet med to uddannede ART instruktører, hvor de lærer disse færdigheder igennem tre komponenter.
De unge træner disse færdigheder sammen med to uddannede ART trænere igennem hele forløbet. Metoden tager i alt ca. 12 uger. De unge skal således træne 10 timer i hver komponent, når de har gennemført hele forløbet vil de unge have trænet i alt 30 timer. I træningen lærer de unge at udvikle sig i et meningsfuldt socialt miljø.
ART’s grundlæggende metode bygger på kognitive adfærdsterapeutiske principper og social læringsteori. Gennem rollespil, dialog og aktiviteter trænes de unge i at tage stilling til forskellige dilemmaer og reflektere over deres egen og andres sociale adfærd med det formål at styrke deres sociale kompetencer.
Vi har i skoleåret 2017/2018 haft et samarbejde med Lektor Jens Fokdal om at uddanne 10 af vores unge til at blive certificerede ART trænere. De blev undervist sammen med tre af Hjuldamperens undervisere på ART Acedemy med eksamen juni 2018. De unge har efter uddannelsen trænet vores hold på skolen sammen med ART-uddannede undervisere fra Hjuldamperen samt skal holde foredrag på andre skoler mv. omkring metoden.
På Skolen Hjuldamperen lægger vi stor vægt på struktur og forudsigelighed i vores undervisning, og vi anvender visuelle strukturer i undervisningen. Vi har en stor del at omverden-strukturering. Vi har to samlinger dagligt i alle grupper, hvor dagsprogram både for gruppen og for den enkelte elev synliggøres og tilrettelægges.
Vi tilrettelægger praktik og opgaver trin for trin for de elever, der har brug for dette.
Uddannelsesplanen vil tage højde for elevens vanskeligheder, og der vil blive etableret de støtteforanstaltninger, eleven har brug for, så de kan navigere i undervisningen og i det sociale fællesskab. Eleverne vil modtage guidning i dagligdagen og undervisning på Skolen Hjuldamperen. Eleven vil ligeledes blive udfordret i det trygge miljø, og eleven vil komme til at arbejde med at lære at håndtere sine vanskeligheder. Vi vil løbende sammen med eleven træne sociale, personlige og faglige færdigheder.
Metoder på Skolen Hjuldamperen
Vi anvender time-timer-ur for at synliggøre tid i undervisningen.
Ugeskema/dagskema – individuel undervisning af den enkelte, underviser/ omverden strukturering og trin for trin planer.
Individuelle møder med kontaktlærer hver 14. dag eller efter behov.
Vi anvender: Mindfullness, TEACCH, KRAP og Low Arousal. Metoderne bidrager med redskaber, der gør hverdagen mere forudsigelig og overskuelig samt skaber løsninger og fokusere på ressourcer.
Sansemotorisk træning for elever, der har brug for dette – flere gange ugentligt.
To daglige samlinger, hvor skema og program gennemgås og evalueres.
Vi anvender noget, vi kalder plan B samtaler til konfliktløsning med de unge. Vi ønsker at samarbejde med de unge om løsninger på problemer og udfordringer.
Plan B består af 3 trin: Empati – Refleksiv lytning – Definer problemet/udfordringen. Underviseren opstiller de to sider af sagen, både den unges og eks. underviseren. Det er vigtigt at udvise forståelse for den unges vinkel: Invitation – hermed til løsninger – løsninger og muligheder udforskes sammen – vi lader den unge komme med et forslag først – det er underviseren, det har ansvaret for, at løsningerne er realistiske (det er en metode, vi er i gang med at tage til os på Skolen Hjuldamperen).
Eleven har brug for konkret at vide hvorfor, hvordan, hvor, hvor meget, hvornår, med hvem samt hvilke krav der stilles til ham i undervisningen. Der vil være synlig struktur. Vi kalder det de 10 h’er.
Det er vigtigt, at man gennem samtale med eleven giver eleven mulighed for selv at finde løsninger på udfordringer, og at eleven derefter støttes i at gennemføre dette.
At eleven oplever at møde krav og forventninger igennem uddannelsen, som eleven har færdigheder til at imødegå og honorere – vi søger at tilrettelægge vores undervisning til eleven, så eleven får en oplevelse af at lykkes, og at niveauet ligger inden for elevens nærmeste udviklingszone
Coaching, eleverne har mulighed for at få coaching/ samtaler, hvor der arbejdes med at inspirere til at finde udviklingsønsker og potentialer, bevidstgørelse og selvindsigt, at få mod til et selvstændigt liv, at tage ansvar for tanker, følelser og handlinger mv., at lære at sætte mål og udvikle handleplaner til at nå dem
Skalleringsmodeller anvendes ligeledes i arbejdet, eks. bruges denne metode til at skabe klarhed for eleven, eks. ”hvordan syntes du dagen har været fra 0 -10”, hvorefter der spørges ind til det tal som eleven giver.
Eksekutive færdigheder (overblik, tidsfornemmelse, hukommelse, struktur, mål styring, organisation, planlægning, udvikle kognitive strategier for handling og adfærd, adskillelse af affekt reaktioner, mv.)
Sproglige færdigheder (abstrakt og konkret sprog, socialt acceptabelt sprog, hvad siger man hvor, ordforråd, sprog forståelse). Navngive og kategorisere følelser, identificere og tale om problemer, støtte og vejledning til kommunikation, styrke samspil og forstå andres kommunikation mv.
Følelsesreguleringsfærdigheder, stemninger, humør, motivation, drivkraft mv.
Kognitive fleksibilitetsfærdigheder, arbejde med at udvikle nuancer i tænkningen, forandre sort/hvid tænkning, arbejde med at udvikle fleksibilitet i tankegangen, bevidstgørelse omkring rigid tankegang, fokus på de automatiske tanker, således at eleven får mulighed for at ændre disse og evt. lære at finde andre tanker, lære at opfatte og handle fleksibelt og realistisk, blive opmærksom på forbindelsen mellem tanker, følelser og adfærd.
Sociale færdigheder. At eleven udvikler indsigt i, hvordan man interagerer med andre, indsigt og udvikling af sociale nuancer, udvide socialt repertoire, tiltaleformer til andre mennesker, Indsigt og udvikling af hvordan ens adfærd har af påvirkning på andre, etablere og fastholde venskaber, tolkning og afkodning af omverdenen og dens reaktioner, forståelse for andres behov og ønsker.
Grundlæggende områder og målsætninger på Skolen Hjuldamperen
At de færdigheder og kompetencer, som eleven vil opnå og udvikle i løbet af sin uddannelse på Skolen Hjuldamperen, skal være anvendelige og konkrete i forhold til et fremtidigt arbejdes-, uddannelses- og voksenliv.
At uddannelsen udvikler og støtter eleven videre i voksenlivet, hen imod en indholdsrig hverdag, indeholdende arbejde, beskæftigelse, evt. forløb efter gældende lovgivning mv., og en aktiv fritid med venskaber og god livskvalitet.
At eleven lærer redskaber og teknikker til at finde viden, at løse egne udfordringer, at eleven får udviklet strategier til at håndtere mulige problematikker og livsprocesser.
At være et uddannelses og beskæftigelsessted med tæt kontakt til den unge, pårørende samt øvrige samarbejdspartnere.
At eleven gennem uddannelsesforløbet udvikler indsigt, modenhed, erkendelse, bevidsthed og ansvarlighed, samt at eleven bliver så selvhjulpen og selvstændig som muligt.
At eleven oplever succes med STU uddannelsen/beskæftigelsen, praktikkerne og oplever, at dagligdagen er meningsfyldt.
At eleven oplever helhed og meningsfuldhed i undervisningen.
At eleven får succes med det der læres og færdiggør alt påbegyndt.
At eleven får en oplevelse af at slå til, og der gives rum til at øve, fejle og især at lykkedes.
At uddannelsens indhold er overskueligt og relevant for eleven.
At hverdagen er struktureret og fyldt med visuelle og praktiske anvisninger.
At eleven kan se, at uddannelse og læring giver mening.
At eleven får støtte og hjælp til at håndtere funktionsforstyrrelser af eksekutiv karakter, og at eleven får redskaber og systemer til at imødegå og kompensere vanskeligheder ved at igangsætte og vise initiativ, strukturere og gennemføre.
At der tages udgangspunkt i eleven styrker og kompetencer i undervisningen og i tilgangen til eleven.
Eleven vil modtage guidning og vedvarende motivering. At eleven får tilbudt trygge, forudsigelige og strukturerede rammer.
At eleven får mulighed for at trække sig ind imellem, og at eleven får mulighed for pauser ved behov.
At eleven får støtte til at tage kontakt til socialt samvær og udvikling af venskaber.
Hjuldamperens afdeling i Lyngby ligger på Lyngbygårdsvej 98. Lokalerne er store og lyse og giver mulighed for mange typer udfoldelser af forskellig art.
Elevgruppen, der går her, er alle unge mennesker med brug for ro, struktur, genkendelighed, guidning og meget konkret undervisning.
Elevernes individuelle boglige færdigheder, samt skolemæssige baggrund er forskellig, og derfor er undervisningen individuelt tilrettelagt og i små grupper, hvor den enkelte følger sin personlige uddannelses- og forløbsplan, samt udfordrer – og udvikler sig på den bedst mulige måde.
Undervisningen er varierende, men aktiviteterne er gennemgående uge for uge. Der er visuelle dagsplaner og der er visuel struktur igennem dagen.
I Lyngby tilbyder vi et gennemstruktureret og visuelt støttet miljø. Der arbejdes med helt konkrete planer, som giver de unge mulighed for at tilegne sig helt konkrete færdigheder. Vi arbejder målrettet på at de unge tilegner sig grundlæggende sociale færdigheder og at de igennem den daglige undervisning tilegner sig mobilitet, selvtransport, ADL færdigheder, samt læse, skrive og tal færdigheder til brug for et velfungerende liv og dagligdag med selvhjulpenhed og selvstændighed som mål.
Vi er på biblioteket hver uge og der læses 20 -30 minutter dagligt.
Nyheder/ Ultra nyt dagligt.
Vi synger morgensang dagligt.
Dagen er delt op i 2 fagblokke. Her arbejds der med boglige fag, konkrete færdigheder, eks. samle skrald, naturundervisning, selvtransport, emnearbejde, tal og regning, byer, rejseplan, bibliotek, engelsk, dansk og matematik mv.
Bevægelse og motorisk træning.
Praktiske opgaver dagligt- støvsuge, tømme opvaskemaskine mv. i turnus.
Elevmøder og skolemøder ugentligt, for at skabe indflydelse og demokrati i egen hverdag.
Skema tilsendes og gennemgås hver dag/uge ved afslutningen af dagen.
bl.a. billedkunst og kreativ udvikling. Derudover tilbydes der motorik/sansetræning, IT-viden, skrive og sende e-mail, sms, ART undervisning/træning i sociale færdigheder, følelsesmæssig regulering og udvikling og moralsk empati. Herudover tilrettelægger vi fagrelaterede ekskursioner, hvor teoretisk forberedelse altid går forud for en tur.
Der arbejdes med samfundsforståelse, og der ses hver dag ultranyt, hvor der arbejdes med at skabe viden, og at de unge udvikler en mening om samfundet, verdensmålene mv. Derudover besøges årligt henholdsvis EU-huset, Folketinget, Vestforbrændingen, skolen i biografen, mv og vi deltager i skoletjenster i forskellige sammenhænge museer, mv.
Vores første afdeling i Taarbæk åbnede vi her på Taarbæk Strandvej 59 O med tre elever den 1. august 2009.
Det er disse lokaler der benyttes i undervisningen af Taarbæks elever.
Her foregår den daglige fagundervisning i:
Økonomi, budget, E-Boks mv.
Socialtræning igennem ART undervisning
Kreative aktiviteter/ sy, male, smykker mv.
Værksted, cykel, træ og metal
Kost, sport og bevægelse
Madlavning, bagning – fødevare hygiejne.
Erhvervsvejledning, praktik og coaching
Klubaktiviteter og andre tilbud i fritiden.
I afdelingen har vi et rigtig godt og aktivt ungdomsmiljø, med meget opfindsomme og glade elever. Vi arbejder meget med dannelse, sociallæring og træning, hvilket afspejles i et godt og velfungerende uddannelsesmiljø.
Derudover findes et hav af muligheder og tilbud, samt valgfag ud af huset som eksempelvis:
Sprog (fransk, spansk, japansk)
Cykling, hockey, stikbold, fodbold
Ridning – Fortunen, Lyngby rideskole eller Mattssons.
Ture til Folketinget, EU-huset, Vestforbrændingen mfl.
Praktik hos eksempelvis: gartner, fakta, Irma, børnehaver, ældre pleje, golfklub mv.
Besøg på bosteder, fritidsaktiviteter eks. Limone, Ulf, sportsklubber mv.
I afdelingen bliver der også arbejdet med en del fagligundervisning – matematik, dansk, samfundsfag, engelsk, pædagogik mm.
Vores elever er meget forskellige – fælles for dem alle er, at de indgår i det fællesskab der er i gruppen. Alle er gode til at respektere hinandens meninger og som skolekammerater giver de plads til alle i fællesskabet. Fælles for elevgruppen er også, at de er aktivt deltagende i undervisningen og hverdagen i afdelingen. Der er plads til både fagligundervisning, fx deltagelse i livredderundervisningen, praktikker, og ekskursioner og virksomhedsbesøg.
Vi samarbejder med mange andre uddannelser, fritidsforeninger, skoler og har et stort virksomhedsnetværk. Vi samarbejder om eksamener, ordblindetest, fvu test, undervisning, samvær og aktiviteter mv.
Vi har udviklingskonsulenter tilknyttet og der arbejdes med neuropædagogik, ART og Flex som hukommelsestræning.
Vi er meget tæt på eleverne og har en glad og venlig tilgang i vores møde med vores unge og der tilbydes helt individuelle planer og rammer. Gruppe størrelsen er op til 10 elever – med faste pladser. Vi har struktur og genkendelighed i dagligdagen og vi træner eksekutive, hukommelses- og kognitive udfordringer som de unge i denne gruppe kan have.
Cafe Hjuldamperen (Taarbæk Strandvej 59 P)
Her har vores aktivitets- og samværstilbud, samt vores beskyttet beskæftigelse til huse.
Vi har unge i samvær og aktivitetstilbud, samt beskyttet beskæftigelse i denne afdeling.
Tidligere var det en helt almindelig cafe, hvor vi servicerede byens borgere. De unge tilbydes mange forskellig aktiviteter igennem ugen.
De får tilsendt skema hver fredag med næste uges aktiviteter.
Der arbejdes med en times læsning, regning, engelsk, skrivning hver morgen.
De ser Ultranyt dagligt og de taler om nyhederne.
De unge skal til forskellige aktiviteter fra kl. 10 – 12, hvor der arbejdes i 2 grupper.
Den ene gruppe i køkkenet hvor et hold fremstiller frokost, mødekaffe, laver rengøring, indkøb, bagning, hygiejne undervisning mv.
Den anden gruppe laver pedelopgaver, deltager i arbejdet i Cottageparken for Naturstyrelsen, værksteds opgaver mv.
Der spises fælles frokost, hvorefter de vaskes op og rydder af efter turnus.
Eftermiddagen går med spil, kreative aktiviteter, E-Sport, individuelle opgaver og træning, socialt samvær, indkøb, bagning. mv.
De unge arbejder med udvikling af personlige- og sociale færdigheder, samt på at opnå så stor en selvhjulpenhed og selvstændighed som muligt.
Hjuldamperens Café tilbyder endvidere praktikpladser. Her tilbydes eleverne en praktik i en beskyttet og pædagogiske ramme, hvor de trin for trin kan tilegne sig viden og erfaring indenfor køkkenområdet og det grønne område. Vi lægger stor vægt på at praktikkerne er tilrettelagt helt individuelt i samarbejde med elevens kontaktlærer og cafeens personale. Der er tæt observation og dokumentation af elevens praktik og der arbejdes med muligheden for, om den unge evt. kan gå videre i en evt. lignende ekstern praktik. Miljøet i Cafeen giver en god mulighed for at eleverne tilegner sig forskellige kompetencer.
I vores Cafe tilbydes eleverne fra især Lyngby-afdelingen en praktik i en beskyttet og pædagogisk ramme, hvor de unge trin for trin kan tilegne sig viden og erfaring inden for køkken, eller det grønne område. Vi lægger stor vægt på, at praktikkerne er tilrettelagt helt individuelt og håndholdt i samarbejde med elevens kontaktlærer og cafeens personale.
Der er tæt observation og dokumentation af elevens praktik. Ofte er de interne praktikker de første praktikker i et uddannelsesforløb på Skolen Hjuldamperen. I nogle tilfælde fortsætter den unge i en langvarig praktikperiode i cafeen, når det giver mening i uddannelsesplanen.
Vi bruger også cafeen til sociale aktiviteter og en gang imellem er der åbent udenfor skolens almindelige åbningstid.
Taarbæk Strandvej 59 O
Tlf : +45 39 63 33 22
Anders Flindt Tlf.: +45 20 84 48 30
Jette Bach Tlf.: +45 41 16 33 22
Kontoret Tlf.: +45 39 63 33 22
Taarbæk Strandvej 59 O
Taarbæk Strandvej 59 P
Læs mere om hver afdeling her
Skolen Hjuldamperen® - Copyright 2018 | All rights reserved
Vi bruger cookies. Ved at klikke på accepter giver du dit samtykke til vores og tredjeparters brug af cookies med formål om at målrette reklamer og indhold samt føre webstatistik. Læs nærmere i vores cookie- og privatlivspolitik Cookie settingsACCEPTER
Når du besøger vores website indsamles der oplysninger om dig, som bruges til at tilpasse og forbedre vores indhold og til at øge værdien af de annoncer, der vises på siden. Hvis du ikke ønsker, at der indsamles oplysninger, bør du slette dine cookies  og undlade videre brug af websitet. Nedenfor har vi uddybet, hvilke informationer der indsamles, deres formål og hvilke tredjeparter, der har adgang til dem.
Websitet anvender ”cookies”, der er en tekstfil, som gemmes på din computer, mobil el. tilsvarende med det formål at genkende den, huske indstillinger, udføre statistik og målrette annoncer. Cookies kan ikke indeholde skadelig kode som f.eks. virus.
Hvis du sletter eller blokerer cookies vil annoncer kunne blive mindre relevante for dig og optræde hyppigere. Du kan desuden risikere at websitet ikke fungerer optimalt samt at der er indhold, du ikke kan få adgang til.
Personoplysninger er alle slags informationer, der i et eller andet omfang kan henføres til dig. Når du benytter vores website indsamler og behandler vi en række sådanne informationer. Det sker f.eks. ved alm. tilgang af indhold, hvis du tilmelder dig vores nyhedsbrev, deltager i konkurrencer eller undersøgelser, registrerer dig som bruger eller abonnent, øvrig brug af services eller foretager køb via websitet.
Vi indsamler og behandler typisk følgende typer af oplysninger: Et unikt ID og tekniske oplysninger om din computer, tablet eller mobiltelefon, dit IP-nummer, geografisk placering, samt hvilke sider du klikker på (interesser). I det omfang du selv giver eksplicit samtykke hertil og selv indtaster informationerne behandles desuden: Navn, telefonnummer, e-mail, adresse og betalingsoplysninger. Det vil typisk være i forbindelse med oprettelse af login eller ved køb.
Vi har truffet tekniske og organisatoriske foranstaltninger mod, at dine oplysninger hændeligt eller ulovligt bliver slettet, offentliggjort, fortabt, forringet eller kommer til uvedkommendes kendskab, misbruges eller i øvrigt behandles i strid med lovgivningen.
Oplysningerne bruges til at identificere dig som bruger og vise dig de annoncer, som vil have størst sandsynlighed for at være relevante for dig, at registrere dine køb og betalinger, samt at kunne levere de services, du har efterspurgt, som f.eks. at fremsende et nyhedsbrev. Herudover anvender vi oplysningerne til at optimere vores services og indhold.
Oplysningerne opbevares i det tidsrum, der er tilladt i henhold til lovgivningen, og vi sletter dem, når de ikke længere er nødvendige. Perioden afhænger af karakteren af oplysningen og baggrunden for opbevaring. Det er derfor ikke muligt at angive en generel tidsramme for, hvornår informationer slettes.
Data om din brug af websitet, hvilke annoncer, du modtager og evt. klikker på, geografisk placering, køn og alderssegment m.v. videregives til tredjeparter i det omfang disse oplysninger er kendt. Du kan se hvilke tredjeparter, der er tale om, i afsnittet om ”Cookies” ovenfor. Oplysningerne anvendes til målretning af annoncering.
Vi benytter herudover en række tredjeparter til opbevaring og behandling af data. Disse behandler udelukkende oplysninger på vores vegne og må ikke anvende dem til egne formål.
Videregivelse af personoplysninger som navn og e-mail m.v. vil kun ske, hvis du giver samtykke til det. Vi anvender kun databehandlere i EU eller i lande, der kan give dine oplysninger en tilstrækkelig beskyttelse.
Du har ret til at få oplyst, hvilke personoplysninger, vi behandler om dig. Du kan desuden til enhver tid gøre indsigelse mod, at oplysninger anvendes. Du kan også tilbagekalde dit samtykke til, at der bliver behandlet oplysninger om dig. Hvis de oplysninger, der behandles om dig, er forkerte har du ret til at de bliver rettet eller slettet. Henvendelse herom kan ske til: skolen@hjuldamperen.dk. Hvis du vil klage over vores behandling af dine personoplysninger, har du også mulighed for at tage kontakt til Datatilsynet.
Necessary cookies are absolutely essential for te website to function properly. This category only includes cookies that ensures basic functionalities and security features of te website. These cookies do not store any personal information.
Any cookies that may not be particularly necessary for te website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.